Bucureşti, 18 iul /Agerpres/ - Marius Cătălin Vartic a fost numit şef, cu rang de secretar de stat, al Departamentului pentru lupta antifraudă - DLAF, pentru o perioadă de 5 ani, printr-o decizie a premierului Dacian Cioloş, care a fost publicată luni în Monitorul Oficial.



Numirea lui Marius Cătălin Vartic la conducerea DLAF a fost făcută avându-se în vedere o hotărâre din 14 iulie a Consiliului Superior al Magistraturii - Secţia pentru procurori. El a fost numit în această funcţie începând de luni.



Pe 6 iulie Guvernul a aprobat două hotărâri prin care atât Cancelaria Prim-ministrului, cât şi Secretariatul General al Guvernului s-au reorganizat. Departamentul pentru lupta antifraudă - DLAF este o structură cu personalitate juridică, în cadrul aparatului de lucru al Guvernului, în coordonarea prim-ministrului.



Pe de altă parte, printr-o altă decizie a prim-ministrului Cioloş publicată luni în Monitorul Oficial, Oana Bogdan a fost numită în funcţia de secretar de stat la Ministerul Culturii. Oana Bogdan a fost numită în această funcţie având în vedere o adresă a Ministerului Culturii din 27 iunie. AGERPRES/(AS - autor: Mădălina Cerban, editor: Mirela Bărbulescu)

Conținutul website-ului www.agerpres.ro este destinat exclusiv informării publice. Toate informaţiile publicate pe acest site de către AGERPRES sunt protejate de către dispoziţiile legale incidente. Sunt interzise copierea, reproducerea, recompilarea, modificarea, precum şi orice modalitate de exploatare a conţinutului acestui website. Detalii în secţiunea Condiții de utilizare. Dacă sunteţi interesaţi de preluarea ştirilor AGERPRES, vă rugăm să contactați Departamentul Marketing – marketing@agerpres.ro.

Utilizarea secţiunii Comentarii reprezintă acordul dumneavoastră de a respecta termenii şi condiţiile AGERPRES în ceea ce priveşte publicarea comentariilor pe www.agerpres.ro.